SL Uradni list Evropske unije C 91/9

Obvestilo v zvezi z dokončno protidampinško dajatvijo, uvedeno na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, in v zvezi z dokončno izravnalno dajatvijo, uvedeno na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani: sprememba imena ene izmed družb, za katere velja zaveza

(2016/C 91/07)

Za uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani veljata dokončna protidampinška dajatev, uvedena z Izvedbeno uredbo Sveta (EU) št. 1238/2013 (1), in dokončna izravnalna dajatev, uvedena z Izvedbeno uredbo Sveta (EU) št. 1239/2013 (2).

Zaveza, ponujena v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, je bila sprejeta z Izvedbenim sklepom Komisije 2013/707/EU (3).

Družba Years Solar Co. Ltd, dodatna oznaka TARIC B898 (integrirana tarifa Evropske unije), za katero se uporabljata individualna stopnja protidampinške dajatve v višini 41,3 % na podlagi Izvedbene uredbe (EU) št. 1238/2013 in individualna izravnalna dajatev v višini 6,4 % na podlagi Izvedbene uredbe (EU) št. 1239/2013, je obvestila Komisijo, da je spremenila svoje ime v LERRI Solar Technology (Zhejiang) Co. Ltd.

Družba je Komisijo zaprosila za potrditev, da sprememba imena ne vpliva na upravičenost družbe do individualnih stopenj dajatve, ki so se zanjo uporabljale pod njenim prejšnjim imenom Years Solar Co. Ltd.

Komisija je proučila predložene informacije in ugotovila, da sprememba imena nikakor ne vpliva na ugotovitve Izvedbenega sklepa 2013/707/EU.

Zato je treba sklicevanje v Prilogi k Izvedbenemu sklepu 2013/707/EU na:

Years Solar Co. Ltd B898

razumeti kot sklicevanje na:

LERRI Solar Technology (Zhejiang) Co. Ltd B898

Dodatna oznaka TARIC B898, ki je bila prej dodeljena družbi Years Solar Co. Ltd, se uporablja za družbo LERRI Solar Technology (Zhejiang) Co. Ltd.

(1) Izvedbena uredba Sveta (EU) št. 1238/2013 z dne 2. decembra 2013 o uvedbi dokončne protidampinške dajatve in dokončnem pobiranju začasne dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani (UL L 325, 5.12.2013, str. 1).

(2) Izvedbena uredba Sveta (EU) št. 1239/2013 z dne 2. decembra 2013 o uvedbi dokončne izravnalne dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani (UL L 325, 5.12.2013, str. 66).

(3) Izvedbeni sklep Komisije 2013/707/EU z dne 4. decembra 2013 o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov (UL L 325, 5.12.2013, str. 214).